স্বাধীনতার পর খোদ বঙ্গবন্ধুও স্থপতি ইসলাম সাহেবকে চেনাজানা সত্ত্বেও তাঁকে উপেক্ষা করেছেন, কাজে লাগাননি। অথচ ইসলাম সাহেব বঙ্গবন্ধুর একজন একনিষ্ঠ সমর্থক এবং রাজনৈতিক বন্ধু রাজ্জাক সাহেবের আহ্বানে বাকশালে সেবা ও পরিশ্রম দান করেছেন। বাকশালের অবলুপ্তি ঘটার পর এর অনুসারীদের আওয়ামী লীগে পুনর্মিলিত করার ব্যাপারেও খেটেছেন ও তারপর আওয়ামী লীগের সেবা করার জন্য উপদেষ্টা ও প্রেসিডিয়াম সদস্য থেকেছেন। বন্ধু রাজ্জাক সাহেব ও অধ্যক্ষ আবু সাইদ সাহেবকে মাজহারুল ইসলাম সাহেব স্থাপত্যকর্মে নিয়োগের ব্যাপারে কিছুই করেননি বলা চলে। ইসলাম সাহেব বঙ্গবন্ধুকে Physical Planning-এর গুরুত্ব বুঝিয়ে এর পৃষ্ঠপোষকতা দানের জন্য বহু আশা নিয়ে তদবির করে গেছেন কিন্তু আশানুরূপ সাড়া পাননি। অন্য আওয়ামী লীগ নেতাদের মধ্যে (প্রতিদ্বন্দ্বী সকল বুর্জোয়া দলের মতোই) দেশের চেয়ে নিজের স্বার্থই দেখেছেন। স্থাপত্য পেশাকে পৃষ্ঠপোষকতা দেওয়ার মানসিকতাও কম।